ᱢᱟᱞᱠᱟᱱᱜᱤᱨᱤ

ᱢᱟᱞᱠᱟᱱᱜᱤᱨᱤ ᱫᱚ ᱫᱩᱠᱷᱤᱱ ᱳᱰᱤᱥᱟ ᱨᱮᱭᱟᱜ ᱢᱟᱞᱠᱟᱱᱜᱤᱨᱤ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱖᱑᱑᱕ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱮᱨᱤᱭᱟ ᱨᱮ ᱯᱟᱥᱱᱟᱣ ᱠᱟᱛᱮ ᱢᱮᱱᱟᱜ-ᱟ ᱾ ᱳᱰᱤᱥᱟ ᱨᱮᱭᱟᱜ ᱱᱚᱣᱟ ᱱᱟᱣᱟ ᱵᱮᱱᱟᱣ ᱦᱚᱱᱚᱛ ᱫᱚ ᱑᱙᱙᱒ ᱨᱮ ᱯᱚᱱᱚᱛ ᱨᱮᱭᱟᱜ ᱵᱮᱱᱟᱣ ᱟᱹᱨᱩ ᱛᱟᱭᱚᱢ ᱥᱟᱹᱨᱤ ᱢᱩᱴᱷᱟᱹᱱ ᱛᱮᱫᱚ ᱦᱮᱡ ᱮᱱᱟ ᱾ ᱯᱟᱞᱮ ᱯᱩᱨᱟᱹ ᱦᱚᱱᱚᱛ ᱜᱮ ᱵᱤᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱯᱳᱴᱮᱨᱩ, ᱥᱳᱵᱮᱨᱤ, ᱥᱤᱞᱮᱨᱩ, ᱠᱳᱞᱟᱵᱽ ᱟᱨ ᱢᱚᱪᱷᱠᱩᱸᱰᱟ ᱱᱚᱰᱮ ᱠᱷᱚᱱ ᱞᱤᱸᱜᱤᱱ ᱠᱟᱱ ᱢᱩᱠᱷᱤᱭᱟᱹ ᱱᱟᱹᱭ ᱠᱟᱱᱟ ᱾ ᱱᱚᱰᱮ ᱫᱚ ᱵᱚᱰᱟᱦᱤᱞᱥ, ᱵᱷᱚᱭᱨᱚᱵᱤ ᱢᱩᱫᱽᱨᱤ, ᱟᱢᱟᱠᱩᱱᱰᱟ, ᱢᱟᱱᱭᱚᱢᱠᱳᱰᱟ, ᱢᱳᱴᱩ ᱥᱳᱛᱤᱜᱩᱰᱟ ᱵᱟᱸᱫᱽ ᱮᱢᱟᱱ ᱦᱚᱲ ᱠᱩᱥᱤᱭᱟᱜ ᱧᱮᱢᱮᱞ ᱴᱚᱴᱷᱟ ᱠᱟᱱᱟ ᱾ 

 ᱢᱩᱠᱷᱤᱭᱟᱹ ᱢᱩᱦᱤᱛ 

 ᱵᱟᱹᱞᱤᱢᱮᱲᱟ 
ᱱᱚᱣᱟ ᱫᱚ ᱵᱽᱞᱟᱠ ᱢᱟᱞᱠᱟᱱᱜᱤᱨᱤ ᱠᱷᱚᱱ ᱓᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱟᱸᱫᱷᱨᱚ ᱯᱨᱚᱫᱮᱥ ᱟᱨ ᱳᱰᱤᱥᱟ ᱥᱚᱨᱠᱟᱨᱟᱜ ᱱᱟᱯᱟᱭ ᱵᱮᱵᱷᱟᱨ ᱠᱷᱚᱱ ᱱᱟᱜᱟᱨ ᱥᱩᱨ ᱨᱮ ᱦᱟᱭᱰᱨᱚ ᱤᱞᱮᱠᱴᱨᱤᱠ ᱯᱨᱚᱡᱮᱠᱴ ᱛᱷᱟᱯᱚᱱ ᱟᱠᱟᱱᱟ ᱾ ᱱᱚᱰᱮᱱᱟᱜ ᱥᱤᱞᱮᱨᱤ ᱱᱟᱹᱭ ᱨᱮ ᱵᱮᱱᱟᱣ ᱟᱠᱟᱱ ᱵᱟᱹᱞᱤᱢᱮᱲᱟ ᱵᱟᱸᱫᱽ ᱥᱩᱨ ᱥᱩᱯᱩᱨ ᱨᱮᱭᱟᱜ ᱴᱚᱴᱷᱟᱨᱮ ᱫᱟᱜ ᱯᱟᱴᱟᱱ ᱨᱮᱭᱟᱜ ᱢᱩᱠᱷᱤᱭᱟᱹ ᱰᱟᱦᱟᱨ ᱠᱟᱱᱟ ᱾ 

 ᱥᱚᱛᱤᱜᱩᱰᱟ ᱵᱟᱸᱫᱽ 

ᱢᱟᱞᱠᱟᱱᱜᱤᱨᱤ ᱱᱟᱜᱟᱨ ᱠᱷᱚᱱ ᱘ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱥᱳᱛᱤᱜᱩᱰᱟ ᱵᱟᱸᱫᱽ ᱠᱷᱚᱱ ᱯᱩᱨᱟᱹ ᱥᱮᱨᱢᱟ ᱥᱩᱨ ᱥᱩᱯᱩᱨ ᱨᱮᱭᱟᱜ ᱠᱤᱨᱥᱤ ᱚᱛ ᱦᱟᱥᱟ ᱫᱚ ᱫᱟᱜ ᱡᱚᱜᱟᱣᱟᱜ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱵᱟᱸᱫᱽ ᱫᱚ ᱙᱔᱓ ᱢᱤᱴᱚᱨ ᱡᱤᱞᱤᱧ ᱟᱨ ᱑᱗ ᱢᱤᱴᱚᱨ ᱩᱥᱩᱞ ᱢᱮᱱᱟᱜ-ᱟ ᱾ ᱵᱟᱸᱫᱽ ᱨᱮᱭᱟᱜ ᱜᱚᱴᱟᱯᱟᱲᱟ ᱨᱮ ᱢᱮᱱᱟᱜ ᱵᱩᱨᱩ ᱠᱚ ᱱᱚᱣᱟ ᱫᱚ ᱢᱤᱫ ᱥᱚᱨᱮᱥ ᱵᱤᱨᱥᱳᱲᱮ ᱴᱚᱴᱷᱟᱭ ᱥᱟᱡᱟᱣᱟ ᱾ ᱵᱟᱸᱫᱽ ᱨᱮᱭᱟᱜ ᱫᱟᱜ ᱨᱮ ᱞᱟᱹᱣᱠᱟᱹ ᱪᱟᱹᱞᱩᱭ ᱨᱮᱭᱟᱜ ᱨᱟᱹᱥᱠᱟᱹ ᱟᱢᱮᱴ ᱜᱟᱱᱚᱜ-ᱟ ᱾ ᱚᱱᱟ ᱥᱟᱶᱛᱮ ᱥᱩᱨ ᱨᱮ ᱵᱮᱱᱟᱣ ᱟᱠᱟᱱ ᱥᱤᱵᱽ ᱟᱜ ᱜᱚᱸᱜᱷᱚᱨ ᱢᱩᱫᱽᱨᱤ ᱱᱚᱰᱮ ᱠᱚ ᱦᱤᱡᱩᱜ ᱦᱚᱲ ᱠᱚᱣᱟᱜ ᱢᱤᱫ ᱢᱩᱠᱷᱤᱭᱟᱹ ᱢᱩᱦᱤᱛ ᱛᱟᱞᱢᱟ ᱞᱮᱠᱟᱛᱮ ᱢᱮᱱᱟᱜ-ᱟ ᱾

 ᱵᱚᱰᱟ ᱦᱤᱞᱥ 

ᱱᱚᱣᱟ ᱵᱩᱨᱩ ᱠᱚᱫᱚ ᱢᱟᱞᱠᱟᱱᱜᱤᱨᱤ ᱨᱮᱭᱟᱜ ᱡᱷᱳᱭᱤᱨᱯᱩᱴᱯᱩᱴ ᱵᱽᱞᱚᱠ ᱨᱮ ᱴᱷᱟᱶ ᱮ ᱧᱟᱢᱟ ᱾ ᱜᱚᱴᱟᱯᱟᱲᱟ ᱠᱷᱚᱱ ᱜᱟᱡᱟᱲ ᱵᱤᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱ ᱱᱚᱣᱟ ᱴᱚᱴᱷᱟ ᱫᱚ ᱱᱚᱰᱮᱱ ᱠᱚ ᱟᱹᱫᱤᱵᱟᱹᱥᱤ ᱢᱩᱲ ᱜᱩᱴ ᱠᱚᱣᱟᱜ ᱵᱟᱥᱟ ᱢᱮᱱᱟᱜ-ᱟ ᱾ ᱱᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱫᱚ ᱫᱮᱵᱤ ᱥᱤᱛᱟ ᱦᱟᱜ ᱛᱩᱯᱩᱱ ᱚᱠᱛᱚ ᱨᱮ ᱩᱱᱤ ᱠᱚ ᱞᱟᱸᱫᱟ ᱟᱫᱮ ᱠᱷᱟᱹᱛᱤᱨ ᱩᱱᱠᱩ ᱫᱚ ᱥᱤᱛᱟ ᱥᱨᱟᱯ ᱮ ᱮᱢᱟᱦᱟᱫ ᱠᱚ ᱛᱟᱦᱮᱸᱫ ᱾ ᱯᱩᱥ ᱵᱚᱸᱜᱟ ᱨᱮ ᱚᱸᱰᱮ ᱫᱚ ᱯᱚᱴᱠᱷᱚᱸᱰᱟ ᱡᱟᱛᱨᱟ ᱯᱟᱨᱟᱵᱽ ᱟᱹᱰᱤ ᱨᱟᱹᱥᱠᱟᱹ ᱨᱚᱢᱚᱡᱽ ᱛᱮ ᱢᱟᱱᱟᱣ ᱵᱟᱛᱟᱣ ᱦᱩᱭᱩᱜ-ᱟ ᱾ ᱱᱚᱣᱟ ᱯᱟᱨᱟᱵᱽ ᱨᱮᱫᱚ ᱛᱟᱨᱣᱟᱲᱮ ᱠᱚ ᱵᱚᱸᱜᱟ ᱦᱟᱜ-ᱟ ᱾ 

 ᱟᱢᱢᱟᱠᱩᱸᱰ 

ᱱᱚᱣᱟ ᱦᱚᱲ ᱜᱚᱨᱚᱡᱽ ᱧᱮᱢᱮᱞ ᱴᱚᱴᱷᱟ ᱫᱚ ᱦᱚᱱᱚᱛ ᱦᱮᱰᱠᱣᱟᱴᱚᱨ ᱠᱷᱚᱱ ᱗᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱠᱚᱭᱤᱨᱯᱩᱴ ᱵᱽᱞᱟᱠ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱯᱩᱨᱠᱩᱛᱤᱭᱟᱹ ᱡᱷᱟᱨᱱᱟ ᱟᱨ ᱛᱚᱝᱜᱽ ᱜᱷᱟᱹᱴᱤ ᱞᱟᱹᱜᱤᱫ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱱᱟᱹᱭ ᱨᱮᱭᱟᱜ ᱞᱟᱛᱟᱨ ᱨᱮ ᱞᱤᱸᱜᱤ ᱟᱬᱜᱚ ᱟᱠᱟᱱ ᱠᱷᱟᱹᱛᱤᱨ ᱵᱮᱱᱟᱣ ᱟᱠᱟᱱᱟ ᱾ ᱜᱟᱡᱟᱲ ᱵᱤᱨ ᱟᱨ ᱠᱟᱹᱴᱤᱡ ᱠᱟᱹᱴᱤᱡ ᱵᱩᱨᱩ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱ ᱱᱚᱣᱟ ᱥᱤᱨᱤᱡᱽ ᱨᱮᱭᱟᱜ ᱴᱚᱴᱷᱟ ᱨᱮ ᱱᱟᱥᱮ ᱚᱠᱛᱚ ᱠᱷᱮᱢᱟᱣ ᱞᱟᱹᱜᱤᱫ ᱟᱹᱰᱤ ᱜᱮ ᱥᱚᱨᱮᱥᱟ ᱾ 

 ᱢᱚᱱᱭᱚᱢᱠᱚᱸᱰᱟ 

ᱢᱟᱨᱟᱝ ᱵᱚᱸᱜᱟᱦᱟᱜ ᱢᱩᱫᱽᱨᱤ ᱞᱟᱹᱜᱤᱫ ᱜᱟᱺᱦᱤᱨ ᱩᱯᱨᱩᱢ ᱢᱮᱱᱟᱜ ᱱᱚᱣᱟ ᱴᱚᱴᱷᱟ ᱫᱚ ᱢᱟᱞᱠᱟᱱᱜᱤᱨᱤ ᱠᱷᱚᱱ ᱙᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱯᱷᱟᱹᱜᱩᱱ-ᱪᱟᱹᱛ ᱵᱚᱸᱜᱟᱨᱮ ᱚᱸᱰᱮ ᱫᱚ ᱢᱟᱨᱟᱝ ᱡᱟᱛᱨᱟ ᱧᱩᱛᱩᱢᱟᱱ ᱢᱤᱫ ᱯᱟᱨᱟᱵᱽ ᱥᱟᱯᱲᱟᱣ ᱦᱩᱭᱩᱜ-ᱟ ᱡᱟᱦᱟᱸᱨᱮ ᱜᱮᱥᱟᱭ ᱦᱚᱲ ᱠᱷᱚᱱ ᱦᱚᱸ ᱵᱟᱹᱲᱛᱤ ᱥᱮᱴᱮᱨ ᱠᱚ ᱛᱟᱦᱮᱸᱱᱟ ᱾ ᱱᱚᱣᱟ ᱯᱟᱨᱟᱵᱽ ᱫᱚ ᱢᱮᱭᱞᱤ ᱟᱭᱳ ᱢᱩᱫᱽᱨᱤ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱢᱚᱱᱭᱚᱢᱠᱚᱱᱰᱟ ᱫᱷᱟᱹᱵᱤᱡ ᱪᱟᱞᱟᱣ ᱠᱟᱛᱮ ᱢᱩᱪᱟᱹᱫᱚᱜ-ᱟ ᱾ ᱱᱚᱣᱟ ᱯᱟᱨᱟᱵᱽ ᱨᱮᱫᱚ ᱠᱟᱱᱚᱢ ᱨᱟᱡᱩ, ᱯᱳᱴᱟ ᱨᱟᱡᱩ, ᱟᱨ ᱵᱟᱞ ᱨᱟᱡᱩ ᱧᱩᱛᱩᱢᱟᱱ ᱠᱩᱲᱤ ᱵᱚᱸᱜᱟ ᱠᱚᱠᱚ ᱵᱚᱸᱜᱟ ᱟᱠᱚᱣᱟ ᱾ ᱠᱟᱱᱚᱢ ᱨᱟᱡᱩ ᱫᱚ ᱵᱚᱸᱜᱟ ᱠᱨᱤᱥᱱᱟ, ᱯᱳᱴᱟ ᱨᱟᱡᱩ ᱫᱚ ᱵᱷᱤᱢ ᱟᱨ ᱵᱟᱞ ᱨᱟᱡᱩ ᱫᱚ ᱟᱹᱨᱡᱩᱱ ᱞᱮᱠᱟ ᱠᱚ ᱢᱟᱱᱟᱣ ᱵᱟᱛᱟᱣ ᱠᱚᱣᱟ ᱾

 ᱢᱳᱴᱩ 

ᱱᱚᱣᱟ ᱴᱚᱴᱷᱟ ᱫᱚ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱑᱕᱐ ᱯᱷᱩᱴ ᱩᱥᱩᱞᱨᱮ ᱢᱮᱱᱟᱜ ᱢᱟᱞᱠᱟᱱᱜᱤᱨᱤ ᱨᱮᱭᱟᱜ ᱯᱩᱨᱟᱹ ᱫᱩᱠᱷᱤᱱ ᱯᱟᱦᱴᱟ ᱨᱮ ᱢᱮᱱᱟᱜ-ᱟ ᱾ ᱱᱚᱰᱮ ᱥᱚᱵᱽᱨᱤ ᱟᱨ ᱥᱤᱞᱮᱨᱩ ᱱᱟᱹᱭ ᱨᱮᱭᱟᱜ ᱢᱤᱞᱚᱱ ᱦᱩᱭᱩᱜ-ᱟ ᱾ ᱱᱚᱣᱟ ᱫᱚ ᱵᱟᱡᱟᱨ ᱨᱮᱭᱟᱜ ᱦᱮᱰᱠᱣᱟᱴᱚᱨ ᱵᱚᱸᱜᱟ ᱡᱚᱜᱚᱱᱟᱛᱷ ᱟᱜ ᱟᱹᱰᱤ ᱪᱚᱨᱚᱠ ᱢᱩᱫᱽᱨᱤ ᱠᱷᱟᱹᱛᱤᱨ ᱦᱚᱱᱚᱛ ᱨᱮᱭᱟᱜ ᱦᱚᱲ ᱜᱚᱨᱚᱡᱽ ᱵᱚᱸᱜᱟ ᱛᱷᱟᱱ ᱢᱮᱱᱛᱮ ᱦᱚᱸ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱾ ᱱᱚᱰᱮᱱᱟᱜ ᱢᱩᱜᱤ ᱯᱚᱭᱮᱸᱴ ᱦᱚᱸ ᱟᱹᱰᱤ ᱪᱟᱨᱪᱟ ᱨᱮ ᱢᱮᱱᱟᱜ-ᱟ ᱾ 

 ᱵᱷᱮᱭᱨᱚᱵᱤ ᱢᱩᱫᱽᱨᱤ 

ᱢᱟᱞᱠᱱᱜᱤᱨᱤ ᱠᱷᱚᱱ ᱓ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱱᱚᱣᱟ ᱢᱩᱫᱽᱨᱤ ᱫᱚ ᱢᱤᱫ ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜ-ᱟ ᱾ ᱵᱩᱨᱩ ᱨᱤᱱᱤᱡ ᱵᱚᱸᱜᱟ ᱫᱚ ᱢᱟᱞᱠᱟᱱᱜᱤᱨᱤ ᱨᱤᱱᱤᱡ ᱨᱟᱡᱟ ᱦᱚᱛᱮᱛᱮ ᱵᱚᱸᱜᱟ ᱵᱩᱨᱩ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱱᱚᱰᱮ ᱫᱚ ᱫᱮᱵᱤ ᱢᱟᱱᱟᱣ ᱵᱟᱛᱟᱣ ᱦᱚᱲ ᱠᱚᱣᱟᱜ ᱜᱷᱟᱱᱮ ᱜᱮ ᱵᱮᱡ ᱥᱮᱱ ᱛᱚᱸᱜᱮ ᱛᱟᱦᱮᱸᱱᱟ ᱾ ᱢᱩᱫᱽᱨᱤ ᱥᱩᱨ ᱨᱮᱜᱮ ᱨᱟᱡᱟ ᱨᱟᱹᱱᱤ ᱵᱩᱨᱩ ᱨᱮ ᱢᱟᱞᱠᱟᱱᱜᱤᱨᱤ ᱨᱟᱡᱟᱦᱟᱜ ᱢᱚᱦᱚᱞ ᱨᱮᱭᱟᱜ ᱨᱟᱹᱯᱩᱫ ᱥᱟᱨᱮᱡ ᱧᱮᱞ ᱡᱚᱝ ᱨᱮᱭᱟᱜ ᱛᱟᱠ ᱧᱟᱢᱚᱜ-ᱟ ᱾ 

 ᱦᱮᱡᱥᱮᱱ 

 ᱦᱚᱭ ᱦᱚᱨ 

ᱵᱤᱥᱟᱠᱷᱟᱯᱟᱴᱱᱟᱢ ᱨᱮᱭᱟᱜ ᱩᱰᱟᱹᱱ ᱟᱰᱟ ᱫᱚ ᱢᱟᱞᱠᱟᱱᱜᱤᱨᱤ ᱨᱮᱭᱟᱜ ᱥᱩᱨ ᱩᱰᱟᱹᱱ ᱟᱰᱟ ᱠᱟᱱᱟ ᱾ ᱡᱟᱦᱟᱸ ᱫᱚ ᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱟᱹᱰᱤᱜᱟᱱ ᱢᱟᱨᱟᱝ ᱵᱟᱡᱟᱨ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱫᱤᱞᱤ, ᱵᱚᱢᱵᱮ, ᱠᱳᱞᱠᱟᱛᱟ, ᱪᱮᱱᱟᱭ ᱮᱢᱟᱱ ᱵᱟᱡᱟᱨ ᱠᱷᱚᱱ ᱱᱚᱰᱮ ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜᱟᱜᱟ ᱯᱷᱞᱟᱭᱤᱴ ᱢᱮᱱᱟᱜ-ᱟ ᱾ 

 ᱨᱮᱞ ᱦᱚᱨ 

ᱫᱩᱠᱷᱤᱱ ᱯᱩᱨᱩᱵᱽ ᱨᱮᱞ ᱦᱚᱨ ᱨᱮᱭᱟᱜ ᱠᱚᱨᱟᱯᱩᱴ ᱨᱮᱞᱣᱮ ᱥᱴᱮᱥᱚᱱ ᱢᱟᱞᱠᱟᱱᱜᱤᱨᱤ ᱨᱮᱭᱟᱜ ᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱨᱮᱞᱣᱮ ᱥᱴᱮᱥᱚᱱ ᱦᱚᱛᱮᱛᱮ ᱢᱟᱞᱠᱟᱱᱜᱤᱨᱤ ᱫᱚ ᱫᱤᱥᱚᱢ ᱨᱮᱭᱟᱜ ᱟᱹᱰᱤᱜᱟᱱ ᱴᱚᱴᱷᱟ ᱥᱟᱶ ᱡᱩᱲᱟᱹᱭ ᱠᱟᱛᱮᱭ ᱫᱚᱦᱚᱭᱟ ᱾ 

 ᱥᱚᱲᱚᱠ ᱦᱚᱨ 

ᱢᱟᱞᱠᱟᱱᱜᱤᱨᱤ ᱳᱰᱤᱥᱟ ᱟᱨ ᱥᱩᱨ ᱥᱩᱯᱩᱨ ᱯᱚᱱᱚᱛ ᱨᱮᱭᱟᱜ ᱟᱹᱡᱤ ᱜᱟᱱ ᱴᱚᱴᱷᱟ ᱥᱟᱶ ᱡᱩᱲᱟᱹᱭ ᱨᱮᱭ ᱫᱚᱦᱚᱭᱟ ᱾ ᱟᱹᱰᱤᱜᱟᱱ ᱢᱟᱨᱟᱝ ᱵᱟᱡᱟᱨ ᱥᱟᱶ ᱥᱚᱲᱚᱠ ᱦᱚᱨ ᱦᱚᱛᱮᱛᱮ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱥᱴᱮᱴ ᱴᱨᱟᱸᱱᱥᱯᱚᱨᱴ ᱠᱚᱨᱯᱚᱨᱮᱥᱚᱱ ᱵᱚᱥ ᱠᱚ ᱟᱹᱰᱤ ᱜᱟᱱ ᱵᱟᱡᱟᱨ ᱠᱷᱚᱱ ᱱᱚᱰᱮ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱦᱤᱡᱩᱜ ᱥᱮᱱᱚᱜ ᱢᱮᱱᱟᱜ-ᱟ ᱾

ᱥᱟ.ᱠᱷᱭᱟ.ᱛ

 ᱵᱟᱦᱨᱮ ᱡᱚᱱᱚᱲ 
 Official website
 Map of Malkangiri